2020. gada . martā Noteikumi Nr.

Rīgā (prot. Nr.   .§)

**Grozījumi Ministru kabineta 2010. gada 9. februāra noteikumos Nr.124 "Dārzeņu pavairojamā materiāla atbilstības kritēriji un aprites kārtība"**

Izdoti saskaņā ar

Augu aizsardzības likuma

5. panta 3. punktu

1. Izdarīt Ministru kabineta 2010. gada 9. februāra noteikumos Nr. 124 "Dārzeņu pavairojamā materiāla atbilstības kritēriji un aprites kārtība" (Latvijas Vēstnesis, 2010, 25. nr., 2014, 33. nr.) šādus grozījumus:
	1. aizstāt visā noteikumu tekstā vārdus “partijas numurs” (attiecīgā locījumā) ar vārdiem “izsekojamības kods” (attiecīgā locījumā);
	2. svītrot 3.1. apakšpunkta otro teikumu;
	3. izteikt 5. punktu šādā redakcijā:

“5. Materiāla audzētājs vai izplatītājs ir persona, kas saskaņā ar Eiropas Parlamenta un Padomes 2016. gada 26. oktobra Regulas (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK, (turpmāk – Augu veselības regula) ir reģistrēta Kultūraugu uzraudzības valsts informācijas sistēmas Profesionālo operatoru oficiālajā reģistrā (turpmāk – reģistrētā persona). Reģistrētā persona visos materiāla audzēšanas un izplatīšanas posmos ir atbildīga par materiāla atbilstību Augu veselības regulā, normatīvajos aktos par augu karantīnu, šajos noteikumos noteiktajiem un – attiecībā uz Savienības karantīnas organismiem un aizsargājamās zonas karantīnas organismiem, kas noteikti Augu veselības regulā, – Komisijas 2019. gada 28. novembra Īstenošanas Regulas (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019, (turpmāk – Regula 2019/2072) atbilstības kritērijiem un veic paškontroli atbilstoši šo noteikumu 10. punktam.”;

* 1. izteikt 8.1. un 8.2. apakšpunktu šādā redakcijā:

“8.1. materiāla audzēšanas vai glabāšanas vieta atbilst fitosanitārajām prasībām saskaņā ar Regulu 2019/2072 un normatīvajiem aktiem augu karantīnas jomā;

8.2. tas iegūts tieši no materiāla, ko veģetācijas periodā dienests ir pārbaudījis un atzinis, ka tas nav inficēts vai invadēts ar Savienības karantīnas organismiem (turpmāk – augu karantīnas organismi), tiem organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu, un šo noteikumu 2. pielikumā minētajiem Savienībā reglamentētajiem nekarantīnas organismiem un citiem kaitīgiem organismiem.”

* 1. svītrot 11. punktu;
	2. izteikt 12. punktu šādā redakcijā:

“12. Ja reģistrētā persona konstatē augu karantīnas organismu saskaņā ar Augu veselības regulu un Regulu 2019/2027 vai Savienībā reglamentētu nekarantīnas organismu pazīmes, tā:

12.1. nekavējoties informē dienestu;

12.2. īsteno dienesta noteiktos fitosanitāros pasākumus, kas nepieciešami, lai samazinātu augu karantīnas un Savienībā reglamentēto nekarantīnas organismu izplatīšanās risku.”;

* 1. svītrot 13. punktā skaitli un vārdu “11. vai”;
	2. izteikt 14. punktu šādā redakcijā:

“14. Materiāla atbilstības kritēriji ir šādi:

14.1. atbilstība konkrētajai ģintij, sugai un šķirnei;

14.2. sēklas, no kurām audzē materiālu, atbilst normatīvajos aktos par sēklu apriti noteiktajām sēklaudzēšanas prasībām;

14.3. attiecīgais stādījums ir nošķirts no citas izcelsmes materiāla;

14.4. materiāls atbilst prasībām attiecībā uz augu karantīnas organismiem, aizsargājamās zonas karantīnas organismiem un Savienībā reglamentētajiem nekarantīnas organismiem saskaņā ar Augu veselības regulas un Regulas 2019/2027 prasībām un uz tiem organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu, kā arī šajos noteikumos noteiktajām prasībām;

14.5. veicot vizuālo pārbaudi audzēšanas vietā, materiālam nav konstatēti augu karantīnas organismi, šo noteikumu 2. pielikumā minētie Savienībā reglamentētie nekarantīnas organismi un citi kaitīgie organismi, kas samazina materiāla lietderību un pasliktina kvalitāti;

14.6.materiāls, kas tiek tirgots, vismaz vizuālajā pārbaudē atbilst prasībām par Savienībā reglamentēto nekarantīnas organismu klātbūtni un to robežvērtībām, kā noteikts šo noteikumu 2. pielikumā, kā arī tam nav konstatēti citi kaitīgie organismi, kas samazina materiāla lietderību un pasliktina kvalitāti.”;

* 1. svītrot 16. punktā vārdu un skaitli “un 15.”;
	2. izteikt 17. punktu šādā redakcijā:

“17. Reģistrētā persona katru gadu līdz 30. aprīlim iesniedz dienestā iesniegumu par atbilstības pārbaudes un augu pasu nepieciešamību, norādot pārbaudāmā materiāla sugu, daudzumu, audzēšanas platības un pārbaudes vietu, un iesniegumam pievieno audzēto šķirņu sarakstu un platību plānu.";

* 1. izteikt 21. punktu šādā redakcijā:

“21. No trešajām Valstīm ievestā materiāla pārbaudi dienests veic atbilstoši fitosanitārajām prasībām saskaņā ar normatīvajos aktos par augu karantīnu noteikto kārtību.”;

* 1. aizstāt 22. punktā vārdu “izsniegšanai” ar vārdu “lietošanai”;
	2. izteikt 23. punktu šādā redakcijā:

“23. Ja materiāls atbilsts šo noteikumu 14. un 21. punktā minētajiem kritērijiem un prasībām, dienests piecu darbdienu laikā pēc pārbaudes pieņem lēmumu par materiāla atbilstību šajos noteikumos noteiktajām prasībām.”;

* 1. izteikt 25. punktu šādā redakcijā:

“25. Ja trūkumi nav novērsti dienesta noteiktajā termiņā, dienests pieņem lēmumu par aizliegumu izplatīt materiālu.”;

* 1. izteikt 32. punktu šādā redakcijā:

“32. Augu pasi sagatavo saskaņā ar Augu veselības regulas prasībām. Augu pases lietošanas kārtība ir noteikta normatīvajos aktos par augu karantīnu.”;

* 1. papildināt noteikumus ar 32.1 un 32.2 punktu šādā redakcijā:

“32.1 Augu pasi pievieno pavairošanas materiālam:

32.11. kas tiek pārdots tālākai tirdzniecībai, piemēram, tirdzniecības tīkliem, vairumtirdzniecības un mazumtirdzniecības uzņēmumiem;

32.12. audzēšanai komerciālos nolūkos;

32.13. tālākai audzēšanai un pavairošanai.

32.2 Augu pase nav nepieciešama, ja pavairošanas materiālu piegādā tieši galalietotājam, piemēram, izplata tirgū, gadatirgū, stādu parādē vai citā mazumtirdzniecības vietā, un tas nav paredzēts tālākai audzēšanai un pavairošanai.”;

* 1. izteikt 33. punktu šādā redakcijā:

“33. Atļauts izplatīt materiālu ar etiķeti, ko izgatavojis piegādātājs, ja tā satur šo noteikumu 3. pielikumā minēto informāciju. Ja etiķetē norāda papildinformāciju, tā ir skaidri nošķirta no pamatinformācijas.”;

* 1. izteikt 36. un 37. punktu šādā redakcijā:

“36. Ja materiālam saskaņā ar Augu veselības regulu nepieciešams pievienot augu pasi, etiķeti var apvienot ar augu pasi. Augu pases informācija ir skaidri nošķirta (nodalīta ar robežlīniju) no etiķetes informācijas.

37. Izsekojamības kods, ko piešķir Latvijā sagatavotajām etiķetēm, ietver:

37.1. tā veģetācijas perioda gada pēdējos divus ciparus, kurā veikta atbilstības pārbaude;

37.2. dienesta piešķirtā etiķešu drukātāja kodu;

37.3. kārtas numuru etiķešu uzskaites žurnālā.”;

* 1. svītrot 38. punktu;
	2. svītrot 40., 41., 42., 43. un 44. punktu;
	3. izteikt 46. punktu šādā redakcijā:

“46. Ja dienests konstatē, ka reģistrētā persona neievēro Augu veselības regulā un šajos noteikumos noteiktās prasības, dienests pieņem lēmumu par aizliegumu izplatīt materiālu.”;

* 1. papildināt informatīvo atsauci uz Eiropas Savienības direktīvām ar 6. un 7. punktu šādā redakcijā:

“6) Komisijas 2019. gada 17. jūnija Īstenošanas Direktīvas (ES) 2019/990, ar ko groza ģinšu un sugu sarakstu Padomes Direktīvas 2002/55/EK 2. panta 1. punkta b) apakšpunktā, Padomes Direktīvas 2008/72/EK II pielikumā un Komisijas Direktīvas 93/61/EEK pielikumā;

7) Komisijas 2020. gada 11. februāra Īstenošanas Direktīvas (ES) 2020/177 ar ko attiecībā uz augu kaitīgajiem organismiem sēklās un citā reproduktīvajā materiālā groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES. ”

* 1. izteikt 1., 2. un 3. pielikumu šādā redakcijā:

“1. pielikums
Ministru kabineta
2010. gada 9. februāra noteikumiem Nr.124

**Dārzeņu ģintis un sugas**

1. *Allium cepa* L.

— *Cepa* grupa (sīpoli, dārza sīpoli)

— *Aggregatum* grupa (šalotes)

1. *Allium fistulosum* L. (lielloku sīpoli)

— Visas šķirnes

1. *Allium porrum* L. (puravi)

— Visas šķirnes

1. *Allium sativum* L. (ķiploki)

— Visas šķirnes

1. *Allium schoenoprasum* L. (maurloki)

— visas šķirnes

1. *Anthriscus cerefolium* (L.) Hoffm. (kārveles)

— Visas šķirnes

1. *Apium graveolens* L.

— Seleriju grupa

— Sakņu seleriju grupa

1. *Asparagus officinalis* L. (sparģeļi jeb ārstniecības asparāgi)

— Visas šķirnes

1. *Beta vulgaris* L.

— Galda biešu grupa (bietes, tostarp *Cheltenham* bietes)

— Lapu biešu grupa (mangoldi jeb lapu bietes)

1. *Brassica oleracea* L.

— Lapu kāpostu grupa

— Ziedkāpostu grupa

— Galviņkāpostu grupa (sarkanie kāposti un baltie kāposti)

— Briseles kāpostu (rožkāpostu) grupa

— Kolrābju grupa

— Savojas kāpostu (virziņkāpostu) grupa

— Brokoļu grupa (brokoļveidīgie un sparģeļkāpostveidīgie)

— Toskānas kāpostu grupa

— *Tronchuda* grupa (Portugāles kāposti)

1. *Brassica rapa* L.

— Ķīnas kāpostu (Pekinas kāpostu) grupa

— Rāceņu grupa

1. *Capsicum annuum* L. (dārzeņpipari jeb paprika)

— Visas šķirnes

1. *Cichorium endivia* L. (endīvijas)

— Visas šķirnes

1. *Cichorium intybus* L.

— Vitlufa cigoriņu grupa

— Lapu cigoriņu grupa (liellapu cigoriņi vai itāļu cigoriņi)

— Rūpniecisko (sakņu) cigoriņu grupa

1. *Citrullus lanatus* (Thunb.) Matsum. et Nakai (arbūzi)

— Visas šķirnes

1. *Cucumis melo* L. (melones)

— Visas šķirnes

1. *Cucumis sativus* L.

— Gurķu grupa

— Īsaugļu gurķu grupa

1. *Cucurbita maxima* Duchesne (lielaugļu ķirbji)

— Visas šķirnes

1. *Cucurbita pepo* L. (parastie ķirbji, arī nobriedis ķirbis, kabači vai patisoni, arī nenobriedis patisons)

— Visas šķirnes

1. *Cynara cardunculus* L.

— Artišoku grupa

— Lapu artišoku grupa

1. *Daucus carota* L. (galda burkāni un lopbarības burkāni)

— Visas šķirnes

1. *Foeniculum vulgare* Mill. (fenheļi)

 — *Azoricum* grupa

1. *Lactuca sativa* L. (dārza salāti)

— Visas šķirnes

1. *Solanum lycopersicum* L. (tomāti)

— Visas šķirnes

1. *Petroselinum crispum* (Mill.) Nyman ex A. W. Hill

— Lapu pētersīļu grupa

— Sakņu pētersīļu grupa

1. *Phaseolus coccineus* L. (daudzziedu pupiņas)

— Visas šķirnes

1. *Phaseolus vulgaris* L.

— Krūmu pupiņu grupa

— Kāršu pupiņu grupa

1. *Pisum sativum* L.

— Lobāmo zirņu grupa

— Šķautņaino zirņu grupa

— Cukurzirņu grupa

1. *Raphanus sativus* L.

— Redīsu grupa

— Rutku grupa

1. *Rheum rhabarbarum* L. (rabarberi)

— Visas šķirnes

1. *Scorzonera hispanica* L. (melnsaknes jeb skorcionēras)

— Visas šķirnes

1. *Solanum melongena* L. (baklažāni)

— visas šķirnes

1. *Spinacia oleracea* L. (dārza spināti)

 — Visas šķirnes

1. *Valerianella locusta* (L.) Laterr. (lauka salāti jeb salātu baldriņi)

— Visas šķirnes

1. *Vicia faba* L. (dārza pupas jeb cūku pupas)

— Visas šķirnes

1. *Zea mays* L.

— Cukurkukurūzu grupa

— Uzplīstošās kukurūzu grupa.

2. pielikums
Ministru kabineta
2010. gada 9. februāra noteikumiem Nr.124

**Savienībā reglamentētie nekarantīnas organismi dārzeņu pavairošanas un stādāmajam materiālam**

|  |  |  |  |
| --- | --- | --- | --- |
| Nr.p.k. | Dārzeņu ģintis un sugas | Savienībā reglamentētie nekarantīnas organismi  | Savienībā reglamentēto nekarantīnas organismu klātbūtnes tolerances līmenis uz dārzeņu pavairošanas un stādāmā materiāla |
| 1. | Allium cepa L.,– *Cepa* grupa – sīpoli, dārza sīpoli;– *Aggregatum* grupa – šalotes | **Sēnes un oomicētes:** |  |
|  | *Stromatinia cepivora* Berk. [SCLOCE] | 0% |
|  | **Nematodes:** |  |
|  | *Ditylenchus dipsaci* Kuhn  | 0% |
|  | **Vīrusi, viroīdi, vīrusveidīgās slimības un fiitoplazmas:** |  |
|  |  | Sīpolu dzeltenās pundurainības vīruss  [OYDV00] | 1% |
| 2. | *Allium fistulosum* L. – lielloku sīpoli | **Sēnes un oomicētes:** |  |
|  | *Stromatinia cepivora* Berk. [SCLOCE] | 0% |
| 3. | *Allium porrum* L – puravi | **Sēnes un oomicētes:**  |  |
|  | *Stromatinia cepivora* Berk. [SCLOCE] | 0% |
| 4. | *Allium sativum* L. – ķiploki | **Sēnes un oomicētes:** |  |
|  | *Stromatinia cepivora* Berk. [SCLOCE] | 0% |
|  | **Nematode:** |  |
|  | *Ditylenchus dipsaci* Kuhn [DITYDI] | 0% |
|  | **Vīrusi, viroīdi, vīrusveidīgās slimības un fiitoplazmas:** |  |
|  | Puravu dzeltenās svītrainības vīruss  [LYSV00] | 1% |
|  |  | Sīpolu dzeltenās pundurainības vīruss  [OYDV00] | 1% |
| 5. | *Asparagus officinalis* L. – sparģeļi jeb ārstniecības asparāgi | **Sēnes un oomicētes:**  |  |
|  | *Fusarium* Link (anamorphic genus) [1FUSAG], izņemot *Fusarium oxysporum* f. sp. *albedinis* (Kill. & Maire) W.L. Gordon [FUSAAL] un *Fusarium circinatum* Nirenberg & O'Donnell[GIBBCI] | 0% |
|  | *Helicobasidium brebissonii* (Desm.) Donk [HLCBBR] | 0% |
| 6. | *Capsicum annuum* L. – paprika jeb dārzeņpipari | **Baktērijas:** |  |
|  | *Xanthomonas euvesicatoria* Jones *et al*. [XANTEU] | 0% |
|  | *Xanthomonas gardneri* (ex Šutič 1957) Jones *et al*. [XANTGA] | 0% |
|  | *Xanthomonas perforans* Jones *et al*. [XANTPF] | 0% |
|  | *Xanthomonas vesicatoria* (ex Doidge) Vauterin *et al*. [XANTVE] | 0% |
|  | **Vīrusi un vīrusveidīgie organismi, jo īpaši:** |  |
|  | Kartupeļu vārpstveida bumbuļu viroīds [PSTVD0] | 0% |
| Tomātu plankumainības tospovīruss [TSWV00] | 0% |
| 7. | *Cynara cardunculus* L. – artišoki un lapu artišoki | **Sēnes un oomicētes:** |  |
| *Verticillium dahliae* Kleb. [VERTDA] | 0% |
| 8. | *Lactuca sativa* L. – dārza salāti | **Vīrusi, viroīdi, vīrusveidīgās slimības un fitoplazmas:** |  |
|  | Tomātu plankumainības tospovīruss  [TSWV00] | 0% |
| 9. | *Solanum lycopersicum* L. – tomāti | **Baktērijas:** |  |
|  | *Clavibacter michiganensis* ssp. *michiganensis* (Smith) Davis *et al*.[CORBMI] | 0% |
|  | *Xanthomonas euvesicatoria* Jones *et al*. [XANTEU] | 0% |
|  | *Xanthomonas gardneri* (ex Šutič 1957) Jones *et al*. [XANTGA] | 0% |
|  | *Xanthomonas perforans* Jones *et al*. [XANTPF] | 0% |
|  | *Xanthomonas vesicatoria* (ex Doidge) Vauterin *et al*. [XANTVE] | 0% |
|  | **Vīrusi, viroīdi, vīrusveidīgās slimības un fitoplazmas:** |  |
|  | Kartupeļu vārpstveida bumbuļu viroīds [PSTVD0] | 0% |
|  | Tomātu plankumainības tospovīruss [TSWV00] | 0% |
|  |
|  |
|  | Tomātu lapu dzeltenčokurošanās vīruss[TYLCV0] | 0% |
|  |
|  |
| 10. | *Solanum melongena* L. – baklažāni | **Vīrusi, viroīdi, vīrusveidīgās slimības un fitoplazmas:** |  |
|  | Tomātu plankumainības tospovīruss [TSWV00] | 0% |

3. pielikums
Ministru kabineta
2010. gada 9. februāra noteikumiem Nr. 124

**Etiķetē norādāmā informācija**

|  |  |  |
| --- | --- | --- |
| Nr.p.k. | Informācija | Apzīmējums uz Latvijā sagatavotās etiķetes |
| 1. | Norāde par EK kvalitāti | EK kvalitāte |
| 2. | ISO valsts kods, kurā izsniegta etiķete | LV |
| 3. | Valsts augu aizsardzības dienesta nosaukuma abreviatūra | VAAD |
| 4. | Reģistrētās personas reģistrācijas numurs | Reģ. Nr. VAAD |
| 5. | Reģistrētās personas vārds un uzvārds vai nosaukums | Vārds un uzvārds vai nosaukums |
| 6. | Izsekojamības kods | 00 00 000 |
| 7. | Etiķetes izsniegšanas datums | 00.00.0000. |
| 8. | Sugas botāniskais nosaukums | XXXX |
| 9. | Šķirnes nosaukums | XXXX |
| 10. | Daudzums | XXXX gab. |
| 11. | Ievedot no trešajām valstīm – materiāla izcelsmes valsts | XXXX |

”

1. Noteikumi stājas spēkā 2020. gada 1. jūnijā, izņemot noteikumu 1.23. apakšpunktā izteikto 1. pielikumu, kas stājas spēkā 2020. gada 1. jūlijā.

 Ministru prezidents A. K. Kariņš

 Zemkopības ministrs K. Gerhards